
Nacionālais psihiskās veselības centrs, Valsts SIA 
cenu aptauja “Energoauditora pakalpojums. Ēku energosertifikātu atjaunošana”
ID Nr. NPVC/2026/73-CA
1. CENU APTAUJAS PRIEKŠMETS
1.1. Cenu aptaujas priekšmets ir Nacionālais psihiskās veselības centrs, Valsts SIA pārvaldībā esošo ēku energoefektivitātes novērtēšana, ēku energosertifikātu sagatavošana un reģistrēšana Būvniecības informācijas sistēmā (BIS).
1.2. Ēku saraksts, to raksturojošā informācija, energosertifikātu derīguma termiņi, siltumenerģijas veids un informācija par individuālās energoresursu uzskaites esamību norādīta Tehniskās specifikācijas pielikumā “Ēku saraksts”.
1.3. Pakalpojums veicams atbilstoši Ēku energoefektivitātes likumam, Ministru kabineta 2021. gada 8. aprīļa noteikumiem Nr. 222 “Ēku energoefektivitātes aprēķina metodes un ēku energosertifikācijas noteikumi” un citiem pakalpojuma izpildei piemērojamiem normatīvajiem aktiem un standartiem.
1.4. Lai iesniegtu savu piedāvājumu cenu aptaujā, pretendents aizpilda cenu aptaujas dokumentāciju - pieteikuma formu (1. pielikums) un finanšu piedāvājuma formu (2. pielikums), un iesniedz to, parakstītu ar drošu elektronisko parakstu, nosūtot uz e-pastu: liene.busa@npvc.lv.
1.5. Piedāvājumu iesniegšanas termiņš ir līdz 2026. gada 17. septembrim, plkst. 13.00.
1.6. Piedāvātajā cenā jāiekļauj visas izmaksas, kas nepieciešamas pilnīgai Tehniskajā specifikācijā noteiktā darba izpildei, tai skaitā ēku apsekošana, nepieciešamie mērījumi un aprēķini, transports, dokumentācijas sagatavošana un reģistrēšana BIS, nodokļi un citas ar pakalpojuma izpildi saistītās izmaksas.
2. DARBA UZDEVUMS
2.1. Izpildītājs par katru Tehniskās specifikācijas pielikumā norādīto ēku:
2.1.1. apseko ēku, tās norobežojošās konstrukcijas un inženiersistēmas tādā apjomā, kāds nepieciešams ēkas energoefektivitātes novērtēšanai;
2.1.2. izvērtē Pasūtītāja sniegtos izejas datus, to kvalitāti un izmantojamību aprēķinos un iegūst citus darba izpildei nepieciešamos datus, veicot apsekošanu, nepieciešamos mērījumus un aprēķinus;
2.1.3. nosaka ēkas energoresursu patēriņu un aprēķina ēkas energoefektivitātes rādītājus;
2.1.4. sagatavo ēkas energosertifikātu;
2.1.5. sagatavo normatīvajos aktos paredzētos ieteikumus par ekonomiski pamatotiem ēkas energoefektivitāti uzlabojošiem pasākumiem;
2.1.6. reģistrē energosertifikātu un ar to saistīto dokumentāciju BIS.
3. ENERĢIJAS PATĒRIŅA DATU IZMANTOŠANA
3.1. Pasūtītājs Izpildītājam nodrošina tā rīcībā esošos datus par siltumenerģijas, kurināmā un elektroenerģijas patēriņu.
3.2. Daļa Tehniskās specifikācijas pielikumā norādīto ēku atrodas ēku kompleksos, kuros energoresursu patēriņš tiek uzskaitīts kopīgi vairākām ēkām un konkrētajai ēkai nav individuālas siltumenerģijas un/vai elektroenerģijas patēriņa uzskaites.
3.3. Ja konkrētai ēkai nav individuālas energoresursu patēriņa uzskaites, Pasūtītājs nodrošina Izpildītājam tā rīcībā esošos kopējos ēku kompleksa vai struktūrvienības energoresursu patēriņa datus.
3.4. Pasūtītājam nav pienākuma aprēķināt vai sadalīt ēku kompleksa vai struktūrvienības kopējo energoresursu patēriņu pa atsevišķām ēkām.
3.5. Šādā gadījumā Izpildītājs, pamatojoties uz Pasūtītāja sniegto informāciju, ēkas apsekošanas rezultātiem un citiem iegūtajiem datiem, patstāvīgi nosaka energosertifikācijas veikšanai nepieciešamos ēkas energoresursu patēriņa rādītājus, veicot nepieciešamos aprēķinus un piemērojot normatīvajos aktos un piemērojamajos standartos paredzētās metodes.
4. PASŪTĪTĀJA NODROŠINĀJUMS
4.1. Pēc līguma noslēgšanas Pasūtītājs Izpildītājam nodrošina:
4.1.1. piekļuvi ēkām, to telpām un inženiersistēmām, iepriekš saskaņojot apsekošanas laiku;
4.1.2. ēku kadastrālās uzmērīšanas lietas;
4.1.3. Pasūtītāja rīcībā esošos energoresursu patēriņa datus;
4.1.4. citu Pasūtītāja rīcībā esošo dokumentāciju un informāciju, kas nepieciešama darba izpildei.
4.2. Izpildītājs nevar izvirzīt Pasūtītājam prasību sagatavot aprēķinus, veikt mērījumus vai iegūt tādus izejas datus, kas nav Pasūtītāja rīcībā un kuru iegūšana atbilstoši pakalpojuma būtībai ir Izpildītāja profesionālā darba sastāvdaļa.
5. IZPILDĪTĀJAM IZVIRZĀMĀS PRASĪBAS
5.1. Pakalpojuma izpildi veic neatkarīgs eksperts ar spēkā esošu kompetenci ekspluatējamu ēku energoefektivitātes novērtēšanai un ēku energosertifikācijai.
5.2. Izpildītājs ir atbildīgs par veikto aprēķinu, sagatavotās dokumentācijas un energosertifikātu atbilstību pakalpojuma izpildes laikā spēkā esošo normatīvo aktu prasībām.
6. DARBA REZULTĀTS UN TĀ NODOŠANA
6.1. Par katru Tehniskās specifikācijas pielikumā norādīto ēku Izpildītājs:
6.1.1. sagatavo un reģistrē BIS ēkas energosertifikātu;
6.1.2. sagatavo un BIS pievieno normatīvajos aktos noteiktos energosertifikāta pielikumus, pārskatus un citus obligātos dokumentus;
6.1.3. pēc darbu pabeigšanas informē Pasūtītāju par dokumentācijas reģistrāciju BIS.
6.2. Darbs uzskatāms par izpildītu attiecībā uz konkrēto ēku pēc tam, kad energosertifikāts un normatīvajos aktos noteiktā tam pievienojamā dokumentācija ir sagatavota un reģistrēta BIS.
7. PAKALPOJUMA IZPILDES TERMIŅŠ
7.1. Pakalpojums izpildāms 8 nedēļu laikā no līguma noslēgšanas dienas.
7.2. Ēku apsekošanas laiku Izpildītājs iepriekš saskaņo ar Pasūtītāja norādīto kontaktpersonu.

Pielikumā (3): 
1. Pieteikums dalībai cenu aptaujā (forma)
1. Finanšu piedāvājuma forma
1. “Ēku saraksts”

